Drífa Snædal , forseti Alþýðusambands Íslands , og Karl Björnsson , framkvæmdastjóri Sambands íslenskra sveitarfélaga Sveitarfélögin hafa sætt gagnrýni undanfarið fyrir fyrirhugaða hækkun á fasteignaskatti í fjárhagsáætlun næsta árs , en hækkunin er sögð brjóta í bága á við yfirlýsingu Sambands íslenskra sveitarfélaga ( SÍS ) í tenglsum við lífskjarasamningana síðastliðið vor . Af samtölum Viðskiptablaðsins við fulltrúa ASÍ og SÍS að dæma leggja aðilarnir ekki sama skilning í yfirlýsinguna og ber nokkuð á milli . Yfirlýsingin var undirrituð 3. apríl sl. og í henni beinir SÍS þeim tilmælum til sveitarfélaganna að þau hækki ekki gjaldskrár sínar meira en 2,5% á næsta ári , og minna ef verðbólga verði lægri . Með þessu tóku sveitarfélögin þátt í að stuðla að verðstöðugleika sem væri forsenda þess að samningarnir myndu halda . ASÍ minnir á yfirlýsinguna í frétt á vef sambandsins í vikunni . Þar segir að sveitarfélögin verði nauðsynlega að lækka álagningu sína ef hækkanir á fasteignagjöldum eigi að vera innan við 2,5% eins og kveðið er á um í yfirlýsingunni , en hún er sögð hafa vegið þungt í heildarniðurstöðu kjarasamninganna . Þess má geta að Félag atvinnurekenda , Landssamband eldri borgara og Húseigendafélagið birtu sameiginlega yfirlýsingu í dag þar sem tekið er undir með áskorun ASÍ . Karl Björnsson , framkvæmdastjóri SÍS , segir í samtali við Viðskiptablaðið ekki rétt að sú hækkun á fasteignaskatti sem boðuð sé í fjárhagsáætlanagerð sveitarfélaganna brjóti í bága við lífskjarayfirlýsinguna . Og gildir einu að hækkunin verði víða umtalsvert meiri en 2,5% . „ Yfirlýsingin tekur eingöngu til gjaldskrár sveitarfélaganna vegna þjónustutekna , það er að segja gjöld vegna sorphirðu , leiksskóla , hitaveitna o.s.frv. , “ segir Karl Björnsson og bætir við að aðrir tekjustofnar sveitarfélaganna ; útsvar , fasteignaskattar og framlög úr jöfnunarsjóði , séu undanskildir í yfirlýsingunni . „ Af þessum sökum er fjárhagsáætlun sveitarfélaganna ekki í andstöðu við skuldbindingar okkar frá því í vor . “ Tekjur vegna þjónustugjalda eru í kringum 15% af heildartekjum sveitarfélaganna , að sögn Karls . „ Það er samt vert að hafa í huga að Sambandið getur ekki skuldbundið sveitarfélögin , þar sem hvert og eitt sveitarfélög hefur sinn sjálfsstjórnarrétt . Við getum á hinn bóginn hvatt þau til góðra verka , “ segir Karl Björnssonþ Drífa Snædal segir Alþýðusambandið ekki hafa skilið yfirlýsinguna eins og Karl lýsir hér að ofani . „ Það kemur mér á óvart að heyra að sveitarfélögin túlki yfirlýsinguna á þennan veg . Þetta er sannarlega ekki í samræmi við þann skilning sem við lögðum í hana við undirritun kjarasamninganna . Við skildum það þannig að sveitarfélögin ætluðu að standa vörð um stöðugleika í verðlagi þannig að kostnaður á launþega myndi ekki aukast á samningstímanum . Þetta eru auðvitað ekkert annað en hártoganir en yfirlýsingin er um eitthvað allt annað ef þetta er skilningur sveitarfélaganna . Launafólk munu ekki sætta sig við kostnaðarhækkanir af hálfu sveitarfélaganna því í okkar augum væri það skýlaustbrot á samningunum .